
            תחשיב נזק מטעם התובעת
1. נתונים
1. תאונה מיום 19.9.16
2. ילידת 10.8.76 (בת כ- 40 במועד התאונה, ובת כ- 44 כיום).
3. נכויות:
ד"ר תומר קראבל, מומחה בכירורגיה אורתופדית, אשר בדק את התובעת קבע כדלקמן:
"בת 42, מחנכת, ביום 19.9.16 החליקה בשלולית ונחבלה בברך ימין. פונתה ע"י מד"א למיון בית חולים השרון. אובחן שבר עם תזוזה בפיקה ימין. עברה ניתוח קיבוע עם קירשנרים וTWB  . המשיכה מעקב במרפאות חוץ וקופת חולים במעקב הגבלת יישור ברך ושימוש במקבע. עשתה פיזיותרפיה."
"מדובר בשבר פיקה מרוסק שחייב ניתוח רדוקציה פתוחה וקיבוע עם TWB וקירשנרים.
לא עבדה כשנה.
כיום עובדת בכושר חלקי לפי אישור רופאה תעסוקתית.
כעת, שנה וחצי לאחר התאונה מצבה צמית וקשור כולו לתאונה.
בבדיקת ברך ימין הגבלה ביישור וכיפוף עם חריקות בפיקה וכאב ניכר במדור קדמי, לדעתי נותרה נכות:
1. 10% לפי 48(2)ו'2 – הגבלה ביישור וכאב לאחר ניתוח.
2. 10% לפי 75(1)ב-חלקי לצלקות ניתוח."
*יצויין כי בהתאם להסכמת הצדדים נכותה האורתופדית של התובעת כתוצאה מהתאונה הינה בשיעור 7.5% וכל צד רשאי לטעון לגבי הצלקות הניתוחיות.
רצ"ב חוות דעת ד"ר קרבאל, מסומנת "1 – 3".
2. הבסיס לתחשיב
1. התובעת מורה ומחנכת בחטיבת ביניים, מועסקת ע"י משרד החינוך, עבודה הכרוכה, מעצם טיבה וטבעה בעמידה, הליכה וישיבה ממושכות.
2. לאחר התאונה ומחמת תוצאותיה הקשות הייתה התובעת באי כושר מלא לעבודתה למשך שנת לימודים שלמה. אך ביום 26.6.17 הותר לתובעת לעבוד במשרה חלקית החל מיום 1.9.17 ועד ליום 20.6.18 וגם זאת בהיקף של 22 שעות שבועיות בלבד.
רצ"ב קביעת הרופאה התעסוקתית, מסומנת "4".
3. שכרה עובר לתאונה (בחודשים  אפריל – ספטמבר 2016) הסתכם בסך של 15,797 ₪ בממוצע לחודש שערכם המשוערך הינו 16,616 ₪.
רצ"ב תלושי שכר מסומנים "5 - 16".
4. מחמת התאונה כאמור הייתה התובעת באי כושר לעבודתה ושכרה שולם על בסיס ניצול של 310 ימי מחלה אותם צברה לאורך השנים.
רצ"ב דו"ח יתרות לעובד, מסומן "17".
5. שכרה לאחר התאונה, בניצול ימי המחלה, הסתכם בסך של 14,106 ₪ לחודש שערכם המשוערך הינו 14,666 ₪.
רצ"ב תלושי שכר לחודשים אוגוסט  2017 – ספטמבר 2018, מסומנים "18 - 45".
6. בשלב הזה, על מנת לפעול בהתאם לעקרון העל בדיני הנזיקין, עקרון השבת המצב לקדמותו, זקוקים אנו למענה לשאלה מהו ערכם של אותם ימי מחלה.
7. תשובה לשאלה זו ניתן למצוא בתקנון שירותי עובדי ההוראה אשר הוכן ע"י לשכת הממונה על תנאי שירותי עובדי ההוראה במשרד החינוך שם נקבע כדלקמן:
"הפיצוי יינתן על יתרת ימי חופשת המחלה הצבורה העומדת לזכותו של עובד ההוראה
       ביום פרישתו; דהיינו: סך הכול של ימי חופשת המחלה המגיעים לו בעד כל תקופת

      שירותו הנושאת זכות לחופשת המחלה, בשיעור של ½2 ימים לכל חודש שירות,

       בניכוי של חופשת המחלה שניצל במשך כל תקופת שירותו (להלן "יתרת ימי חופשת

       המחלה").חופשת מחלה במחצית המשכורת, או במשכורת חלקית אחרת, שניתנה לעובד

       על חשבון המעסיק, תובא בחשבון באופן יחסי לחלקיות המשכורת ששולמה.

 

4(3) הפיצוי יהיה בשיעור שכר של מספר ימים על-פי היקף המשרה בפועל (זאת אומרת גם

       על אותו חלק אשר מעבר למשרה מלאה אחת (2) כמפורט להלן:

 

        א. ניצל עובד הוראה במשך כל תקופת שירותו יותר מ - 65 אחוזים מסך הכול של

            ימי חופשת המחלה שהגיעו לו בעד כל תקופת שירותו - לא ישולם כל פיצוי.

 

        ב. ניצל עובד ההוראה במשך כל תקופת שירותו % 36 עד % 65 מסך הכול של ימי

            חופשת המחלה שהגיעו לו כאמור, יהיה הפיצוי בשיעור שכר של 6 (7) ימים

            בעבור כל 30 ימי חופשת מחלה שביִתרת ימי חופשת המחלה.

        ג. ניצל עובד ההוראה במשך כל תקופת שירותו פחות מ - % 36 מסך הכול של ימי

           חופשת המחלה שהגיעו לו כאמור, יהיה הפיצוי בשיעור שכר 8 (7) ימים

           בעבור כל 30 ימי חופשת מחלה שביִתרת ימי חופשת המחלה."
 

רצ"ב התקנון (החלק הרלוונטי) בצירוף חוזרי המנכ"ל, מסומנים "46 – 55"
8. כבר בשלב זה מבינים אנו שימי המחלה שנצברו ע"י עובד הוראה נפדים בעת פרישתו תמורת שכר (פיצוי).
9. עוד אנו למדים, שלניצול ימי המחלה יש משמעות נרחבת והדבר בעל השפעה עתידית. עובד אשר ניצל במשך תקופת שירותו יותר משישים וחמישה אחוזים מהסך הכולל של ימי המחלה המגיעים לו לא יהיה זכאי לפיצוי כלל.
10. עובד הוראה בתנאים דומים לתנאיה של התובעת צובר כ-30 ימי מחלה בשנת עבודה.
11. מכאן, שעד לגיל 62 עתידה התובעת לצבור עוד כ-500 ימי מחלה ומשכך עשויה התובעת להגיע לממצב בו מחמת התאונה ותוצאותיה ניצלה היא יותר מ-65% מסך כולל של ימי המחלה והחופשה להם היא זכאית ועל כן לא ישולם לה פיצוי בגין פדיון ימי המחלה.(ס' 4(3)א. כמפורט בסעיף 7 לעיל).
12. אלמלא התאונה ותוצאותיה, הייתה צוברת התובעת את ימי המחלה והייתה זכאית לפיצוי בהתאם לסעיף 4(3)ג. כמפורט בסעיף 7 לעיל. לפנים משורת הדין, ולצרכי פשרה בלבד יחושבו הפסדי ימי המחלה על בסיס ימי המחלה שנוצלו בפועל ולא על בסיס ימי המחלה על פי צבירתם וחישובם לאורך תקופת עבודתה עד הפנסיה. וכפי שפורט לעיל, גם ימי המחלה הנוספים מושפעים מניצול ימי המחלה שניצלה ושיעורם היחסי.
13. על מנת לבצע את החישוב זקוקים אנו לדעת מהו שיעור שכר יומי. לעניין זה יש לחשב כמתואר להלן:
 
5 הפיצוי בעד ימי מחלה יהיה יחסית להיקף המשרה (גם מעל למשרה אחת)(4).

6(3) לעניין חישוב הפיצוי האמור לעיל:

       "שכר יום" פירושו - 1/25 (אחד חלקי עשרים וחמש) ממשכורתו החודשית של עובד

       ההוראה, ערב פרישתו.

      "משכורת חודשית" פירושה השכר המשולב וכל תוספת אחרת המובאת בחשבון, בהתאם

       להוראות, לצורך חישוב פיצויי הפיטורים (ראה סעיף 1.28.2) בסעיף "שיעור הפיצויים ומועד  

      התשלום".

14. כאן המקום לציין כי החישוב צריך להיעשות בהתאם לשכר ערב פרישתה, שכר הגבוה משכרה כיום, ולצרכי פשרה בלבד יחושב שכרה ברוטו על בסיס 20,000 ₪.
3. הנכות הרפואית ונכותה התפקודית:
15. כאמור לעיל, בהסכמת הצדדים (לאחר מיצוע הנכויות) נקבע כי נכותה הרפואית של התובעת הינה 7.5%. 
16. במסגרת עבודתה נדרשת התובעת, בין היתר, לתנועתיות רבה, זו באה לידי ביטוי, בין היתר, בעמידה בכיתה, הליכה בין שורות התלמידים, ישיבה ממושכת בישיבות ובכיתה, הליכה מכיתה לכיתה בין כותלי בית הספר.
17. עמידה של שעות על גבי שעות תוך כדי ריכוז מקסימלי וניהול הכיתה הינה פיזית לכל דבר ועניין וכרוכה במאמץ רב.
18. מחמת התאונה ותוצאותיה מתקשה התובעת בביצוע עבודתה, בביצוע שעות נוספות ופעילויות בית ספריות וקיים חשש כי העומס בשילוב עם מוגבלותו יכריעו אותה והיא לא תוכל להמשיך בעבודתה בהיקף ובמסגרת הנוכחיים.
19. מחמת התאונה ותוצאותיה נותחה התובעת ונותרה לה צלקת מכערת המתפרסת לאורך ברך ימין, צלקת מכערת ורגישה למגע אשר מגבילה את התובעת הן מבחינת התנועתיות והן מבחינת הצורך להסתירה והבושה שכרוכה בחשיפתה. 
רצ"ב תמונות הצלקת, מסומנות "56 -57".
20. ד"ר קרבאל אשר בדק את התובעת קבע את נכותה בגין הצלקת בשיעור של 10%. לצרכי פשרה בלבד תחושב נכותה התפקודית בגין צלקת זו בשיעור של 5%.
21. בשים לב לאופי עבודתה ולאופי פגיעתה ונכותה יחושבו הפסדי השתכרותה על בסיס שכרה עובר לתאונה (כמפורט בס' 3 לעיל) ועל פי נכות תפקודית כוללת בשיעור של 20%.
4. התחשיב
1. חישוב ערך ימי המחלה:
ימי המחלה שנוצלו מחמת התאונה (310) חלקי 30 כפול 8 –
310/30*8 = 82.666
השכר ברוטו עובר לפרישה חלקי 25 ימים-
20,000 ₪ / 25 =800
ימי המחלה הלא מנוצלים (שנוצלו מחמת התאונה) X שכר יומי = 
66,128 ₪ 
2. הפסדי השתכרות בעבר-
(תקופת אי הכושר המלא והחלקי כמפורט בס' 3,5 לעיל)
            16,616  ₪ - 14,666 ₪  X 24   חודשים -              

         
  46,800 ₪   
3. ביתרת תקופת העבר –
על בסיס שכרה עובר לתאונה במומה-
16,616 ₪ X 20% X 20 חודשים - 




66,464 ₪ 
4. הפסדי השתכרות בעתיד (עד גיל 67)-
16,616 ₪ X 20% X 199.19 (מקדם היוון ל-44 שנים) -                    661,948 ₪                                 
5. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 – 











 83,074 ₪  
6. הוצאות   רפואיות  ונסיעות  לטיפולים  רפואיים -



בהתחשב בפגיעתה הקשה, בניתוח שעברה לאחריו עברה שיקום ממושך, טיפולי פיזיותרפיה אינטנסיביים, נטילת תרופות ותכשירים לשיכוך הכאב יוערך הפיצוי לו זכאית התובעת על בסיס גלובלי לעבר ולעתיד - 




30,000 ₪                                                    
7. עזרת הזולת-        
נכותה של התובעת הקשתה ועודנו מקשה על התובעת בניהול משק ביתה וענייניה האישיים.
לא עלה בידי התובעת להעסיק עזרה בשכר והיא נאלצה להיעזר בבני משפחתה וחברים לצורך ביצוע פעולות יומיומיות שונות וענייני משק ביתה.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אמדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר-
1. בתקופת אי הכושר המלא – על בסיס העסקה עזרה בעלות של 150 ₪ ביום בהיקף של שלוש פעמים בשבוע – 
150 ₪ X 3 X 4.2 X 12 חודשים - 




22,680 ₪ 
2. ביתרת תקופת העבר – על בסיס העסקה עזרה בעלות של 150 ₪ ביום בהיקף של פעמיים בשבוע – 
150 ₪ X 2 X 4.2 X 32 חודשים -





40,320 ₪ 
בתקופת העתיד – 


      (גלובאלי) 








20,000 ₪

8. כאב וסבל- על בסיס 19% ובניכוי גיל-              
על בסיס שילוש הסכום אשר היה נפסק בפלת"ד - 


95,523 ₪ 
                                                                                                             
      סה"כ:     1,132,937 ₪   
9. בתוספת שכ"ט עו"ד 17% ומע"מ (17%)-                                                     225,341 ₪                
                                סה"כ:     1,358,278 ₪ 
                                                                                                                              _________________

                אריאל פרייברג, עו"ד
                                                                                                                                       ב"כ התובע
